După ce în 2019 visa să devină prima femeie președintă al României, Ramona Ioana Bruynseels s-a reorientat. Acum, şi-a lansat candidatura din partea AUR la Primăria Sectorului 1. Cu această ocazie, ea a menţionat că dezvoltarea, siguranţa, ordinea şi curăţenia sunt obiective fundamentale pentru mandatul său, în condiţiile în care "aceste lucruri elementare nu prea au fost văzute în ultimii patru ani".
"Aş vrea să-i spun doamnei primar (n.r. Clotilde Armand) că fără valori, fără principii, fără competenţă nu vei obţine niciodată rezultate, rezultatul este unul singur şi el se numeşte dezastru. Este cazul dumneavoastră (…). Noi vom aduce în faţa cetăţenilor responsabilitate, ordine, curăţenie, dezvoltare. Misiunea mea şi a echipei AUR este ca, împreună cu fiecare locuitor al sectorului nostru, să readucem mândria de locuitor, de cetăţean al sectorului, demnitatea noastră, să aducem dezvoltarea şi, în acelaşi timp, siguranţa, ordinea şi curăţenia, lucruri fundamentale, elementare pentru orice primar, dar care în ultimii patru ani în Sectorul 1 s-au dovedit a fi extrem de scumpe, că nu le-am prea văzut", a precizat Bruynseels, la evenimentul organizat de AUR în faţa Primăriei Sectorului